મનુસ્મૃતિ અનુસાર સ્ત્રી મનુષ્ય નથી પણ વસ્તુ છે. તેનો માલિક પતિ છે. અંગ્રેજી husband શબ્દના અર્થના બધા સંસ્કૃત શબ્દો ‘માલિક’ના પર્યાય છે. કોઈ પરિણીતાને પર પુરુષથી બાળક જન્મે તો તે બાળક કોનું ગણાય તેનો જવાબ આપતા મનુસ્મૃતિ પત્નીની સરખામણી જમીન સાથે કરે છે. ‘જેવી રીતે જમીન પર પાકેલા અનાજનો માલિક બિયારણ વાવનાર નહિ પણ જમીનનો માલિક ગણાય તેવી રીતે બાળક પણ સ્ત્રીના પતિનું જ ગણાય.’ આમ આપણી સંસ્કૃતિમાં તો સ્ત્રીનું મહત્વ જમીન જેટલું જ હતું.